Gandia afronta aquest pont d'octubre amb més del 70% d'ocupació hotelera
11 octubre 2021

## Gandia afronta aquest pont d'octubre amb més del 70% d'ocupació hotelera11 octubre 2021Última actualització: 11 octubre 2021

![](../gestion/img/319cee6d1b1ce7f20db4f50d4e68db0e4d9f6a1bb737e92a914c3a01edef0edf.jpg)  
  

Des del Departament de Turisme de l’Ajuntament de Gandia s’ha efectuat hui un primer balanç d’aquest pont festiu que es va encetar el passat divendres i finalitzarà demà, festivitat del 12 d’octubre, destacant que s’ha aconseguit una ocupació hotelera del 70%, amb la majoria d’hotels oberts i un ple absolut en el sector de l’hostaleria.

“_Aquest pont, coincidint amb la festivitat del 9 d’Octubre i la festa del Pilar, sempre és benvingut a la nostra ciutat. I, enguany, ha propiciat uns números molt satisfactoris. Així, amb més del 70% d’ocupació en els nostres hotels i un ple històric en l’hostaleria en aquestes dates, podem dir que estem en un remat de la temporada magnífic”,_ ha destacat el regidor de Turisme i Platges, **Vicent Mascarell.**

El responsable de Turisme també ha indicat que _“segon sembla, l’any que ve anem a seguir en la mateixa línia. Per això, des del Departament de Turisme hem de mostrar la nostra satisfacció. Ara, esperem que l’oratge ens acompanye durant les pròximes setmanes per a poder allargar encara més la temporada. Però, en qualsevol cas, ja estem treballant i planificant una temporada turística 2021 que esperem estiga plena d’èxits”._

Durant el passat cap de setmana s’han pogut contemplar en diverses ocasions estampes del passeig marítim Neptú ple de gom a gom, un fet al que han ajudat les activitats complementàries que s’han programat, com ara la cremà de la falla commemorativa dels 75 anys de la Junta Local Fallera; les visites guiades al Castell de Bairén, Cova del Parpalló, Palau Ducal i Centre Històric; o el concert gratuït de música en directe de ‘Sona l’arena’ a l’escenari ‘Illes Balears’ amb Black Glitter, entre altres.